b'\n_START_ARTICLE_\nCoal Chamber\n_START_SECTION_\nHistoria\n_START_PARAGRAPH_\nRoadrunner Recordsin Monte Conner ryhtyi yhtyeen tuottajaksi kuunneltuaan heid\xc3\xa4n ensimm\xc3\xa4isen demonsa, "Locon", Ross Robinsonin kautta. Tuohon aikaan Robinson oli Coal Chamberin tuottaja. Vuonna 1996 Coal Chamber p\xc3\xa4\xc3\xa4si esiintym\xc3\xa4\xc3\xa4n Ozzfestille sek\xc3\xa4 vuoden 1997 paikkeilla Coal Chamber sai levytyssopimuksen ja he levyttiv\xc3\xa4t esikoisalbuminsa Coal Chamber. Aluksi myynti oli hidasta, mutta levy myi lopulta kultaa._NEWLINE_Seuraava albumi Chamber Music julkaistiin vuonna 1999. Musiikki oli hieman melodisempaa, mutta ei myynyt l\xc3\xa4hesk\xc3\xa4\xc3\xa4n niin hyvin kuin edelt\xc3\xa4j\xc3\xa4ns\xc3\xa4. Dez, joka sattuu olemaan Ozzy Osbournen hyv\xc3\xa4 yst\xc3\xa4v\xc3\xa4, pyysi t\xc3\xa4t\xc3\xa4 laulamaan kappaleessa "Shock The Monkey", joka on alkuper\xc3\xa4lt\xc3\xa4\xc3\xa4n Peter Gabrielin kappale vuodelta 1982. Kappaleesta kuvattiin my\xc3\xb6s musiikkivideo._NEWLINE_Kiertueilla 2002\xe2\x80\x932003 basisti Rayna Fossia korvasi Nadja Peulen._NEWLINE_Vuonna 2002 julkaistu albumi Dark Days j\xc3\xa4i Coal Chamberin viimeiseksi. _NEWLINE_Vuonna 2003 Dez \xc3\xa4\xc3\xa4nitti laulun ylij\xc3\xa4\xc3\xa4neelle kappaleelle "Dramatic", joka oli j\xc3\xa4\xc3\xa4nyt keskener\xc3\xa4iseksi vuoden 1997 nauhoituksista. Nimeksi tuli "Headstones And The Walking Dead". Kappale julkaistiin albumilla Giving The Devil His Due muiden julkaisemattomien kappaleiden, demojen ja remixien joukossa. Vuonna 2004 julkaistiin my\xc3\xb6s yhtyeen virallinen kokoelmalevy, The Best of Coal Chamber._NEWLINE_Nyky\xc3\xa4\xc3\xa4n Dez laulaa yhtyeess\xc3\xa4 DevilDriver._NEWLINE_Coal Chamber k\xc3\xa4vi Suomessa vuonna 1998 Provinssirock-festivaaleilla._NEWLINE_Lokakuussa 2008 Meegs Rascon nousi lavalle esitt\xc3\xa4m\xc3\xa4\xc3\xa4n Coal Chamber -kappaleen "Loco" yhdess\xc3\xa4 Dez Fafaran DevilDriver -yhtyeen kanssa. Dez Fafara on sanonut selvitt\xc3\xa4neens\xc3\xa4 pahasti tulehtuneet v\xc3\xa4lit kitaristi Meegs Rasconin kanssa._NEWLINE_Vuonna 2011 Coal Chamber yhdistyi uudestaan ja esiintyi Australiassa. Vuonna 2015 he julkaisivat uuden albumin Rivals.'